Държавен вестник, бр. 87, 2012 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  87
2. налагат административно наказание 
и предприемат административни мерки по 
реда на Закона за ветеринарномедицинската 
дейност.
(2) При налагане на мерките по ал. 1 лицата, 
които развъждат, доставят или използват опит­
ни животни, следва да вземат всички мерки 
за гарантиране на хуманното отношение към 
животните, настанени в обекта.
(3) Обект, чиято регистрация е заличена, 
след отстраняване на нарушенията може да 
бъде регистриран отново по общия ред, пред­
виден в Закона за ветеринарномедицинската 
дейност.
Чл. 60. (1) Контролът по тази наредба за 
дивите животни се осъществява съгласно 
чл. 59, ал. 2 от Закона за защита на живот­
ните и обхваща:
1. изпълнението на условията за отглежда­
не на дивите животни, съобразени с техните 
физиологични и поведенчески особености 
съгласно наредбата по чл. 22, ал. 3 от Закона 
за защита на животните;
2. изпълнението на изискванията по Закона 
за защита на животните.
(2) Служителите на Министерството на 
околната среда и водите и регионалните 
инспекции по околната среда и водите, по­
сочени в чл. 70, ал. 1 от Закона за защита на 
животните, извършват по местонахождението 
на обектите за използване, отглеждане и/или 
доставка за опити на диви животни:
1. периодични проверки – най-малко един 
път в годината;
2. проверки по постъпили молби, жалби и 
сигнали за нарушения на правилата за защита 
на дивите животни.
(3) При установяване на нарушения по 
Закона за защита на животните за дивите 
животни Министерството на околната среда 
и водите и регионалните инспекции по окол­
ната среда и водите:
1. прилагат административно-наказател­
ните разпоредби и принудителните адми­
нистративни мерки по Закона за защита на 
животните;
2. правят предложение до директора на 
областната дирекция по безопасност на хра­
ните, на чиято територия се намира обектът, 
за заличаване на регистрацията на обекта и 
обезсилване на удостоверението при условията 
на чл. 138, ал. 1, т. 2 от Закона за ветеринар­
номедицинската дейност.
Допълнителни разпоредби
§ 1. По смисъла на тази наредба:
1. „Алтернативни методи“ са научнозадо­
волителни методи, стратегия за изпитване 
или други научни методологии и практики, 
които не са свързани с използване на живи 
животни.
2. „Бокс“ е ограничено пространство за 
индивидуално обслужване на животните, 
отглеждане, развъждане, карантина, изолация 
и провеждане на опити с тях.
3. „Болка, страдание и трайно увреждане“ 
е причиняването на смущения в здравето 
(физическо, психическо и социално) на жи­
вотните. Това включва причиняването на 
болест, травма и физиологичен и психоло­
гичен дискомфорт в момента на извършване 
на опита или впоследствие (например след 
инжектиране на карциногени).
4. „Вивариум“ е помещение в обектите 
по чл. 153, ал. 1 от Закона за ветеринарно­
медицинската дейност, в което се настаняват 
опитните животни.
5. „Двор“ е затворено чрез огради, стени, 
решетки или желязна мрежа пространство, 
разположено извън постоянните монолитни 
сгради, в които са помещенията за настаня­
ване на животните, и до което животните 
имат достъп и могат да се движат свободно 
в съответствие с техните етологични и фи­
зиологични потребности за задоволяване на 
нуждите си от физически упражнения.
6. „Дистрес“ е състояние вследствие неспо­
собност или невъзможност за приспособяване 
към действието на дразнители.
7. „Доставчик“ означава всяко физическо 
или юридическо лице, различно от развъдчик, 
което с цел печалба или не доставя животни 
с цел да бъдат използвани при опити или 
органи или тъкани от тях да се използват за 
научни цели.
8. „Зоохигиенни изисквания“ са изисква­
ния за опазване здравето на животните и 
гарантиране на тяхното благосъстояние чрез 
създаване на условия за отглеждане и хране­
не, съответстващи на техните физиологични 
нужди.
9. „Клетка“ е постоянно фиксиран или 
подвижен контейнер, който е затворен с две 
твърди стени и останалите две са с решетки 
или желязна мрежа, в който едно или повече 
животни се настаняват по време на опитите 
или се транспортират. В зависимост от броя на 
животните и размера на контейнера свободата 
на движението на животните е ограничена.
10. „Кошара“ е оградена площ със стени 
и решетки, в която се отглеждат едно или 
повече животни.
11. „Край на опита“ – опитът се счита 
за приключил, когато не е необходимо да 
се правят повече наблюдения или когато се 
отнася до нови генетично модифицирани ро­
дови линии на животни, когато потомството 
вече не се наблюдава или не се очаква то да 
изпита болка, страдание, дистрес или трайно 
увреждане, равностойни на или по-големи от 
тези, които би причинила употребата на игла.